Author: SVS
Last saved by: agenda0
Company: MVSR

VLÁDA SLOVENSKEJ REPUBLIKY

VLÁDA

A.	schvaľuje

A.1.     návrh opatrení na riešenie problému výdavkov kapitol krajských úradov v roku 2001,

A.2.	návrh normatívov výdavkov na správu okresných úradov na rok 2001, 2002 a na rok 2003;

B.	ukladá

prednostom krajských úradov

B.1.   prehodnotiť priestorové zabezpečenie krajských úradov a okresných úradov a štátnych rozpočtových a príspevkových organizácií v ich zriaďovateľskej pôsobnosti, prehodnotiť nájomné zmluvy a pripraviť návrh na postupný predaj prebytočného majetku v súlade so zákonom č. 278/1993 Z. z. o správe majetku štátu,
 
do 30. septembra 2001 

B.2.		vypracovať informáciu o problémoch finančného zabezpečenia úseku kultúry v pôsobnosti krajských úradov a okresných úradov a predložiť ministrovi kultúry,

	    do 30. septembra 2001 

B.3.  	na základe schválených normatívov výdavkov na správu okresných úradov prehodnotiť rozpočty okresných úradov na rok 2001 a návrhy rozpočtov okresných úradov na rok 2002,

	do 30. septembra 2001

B.4.  	zohľadniť schválené normatívy výdavkov na správu okresných úradov na rok 2003 pri zostavovaní návrhov rozpočtov kapitol krajských úradov,  

	v súlade s termínom predloženia návrhu štátneho rozpočtu na rok 2003 

B.5.	po uplynutí rozpočtového roka predložiť ministrovi vnútra vyhodnotenie dodržania určených normatívov výdavkov na správu okresných úradov a súčasne predložiť odôvodnené návrhy na ich úpravu;

	každoročne do 28. februára 

ministrovi vnútra

B.6.	v spolupráci s prednostami krajských úradov na základe analýzy údajov poskytnutých z krajských úradov prehodnotiť normatívy výdavkov na správu okresných úradov;

	každoročne do 30. apríla

ministrovi školstva

B.7.   zabezpečiť dôslednú  realizáciu opatrení  súvisiacich s racionalizáciou siete základných a stredných škôl a školských zariadení a realizáciu opatrení zameraných na minimalizáciu rozpočtových výdavkov,

v priebehu roka 2001

B.8.	stanoviť v spolupráci s prednostami krajských úradov v rámci výdavkov na tovary a ďalšie služby sumu finančných prostriedkov určených na tzv. variabilné výdavky v odvetví školstva vychádzajúcu z nevyhnutných potrieb v roku 2001 ako východisko pre financovanie výdavkov kapitol krajských úradov v odvetví školstva;	

		do 30. septembra 2001

ministerke financií 

B.9. 	riešiť v spolupráci s ministrom vnútra, ministrom školstva a ministrom práce, sociálnych vecí a rodiny financovanie výdavkov kapitol krajských úradov v roku 2001 v závislosti od vývoja rozpočtového hospodárenia štátneho rozpočtu,

	do 30. novembra 2001

B.10.  	vydávať súhlas na povolenie prekročenia výdavkov o príjmy získané odpredajom majetku štátu v zmysle zákona č. 303/1995 Z. z. o rozpočtových pravidlách v súlade s uznesením vlády č. 273/2001 zo dňa 28.3.2001 k vyhláseniu o hospodárskej politike pre účely Staff monitored program.

		priebežne

Vykonajú :	minister vnútra
minister školstva
ministerka financií 
		prednostovia krajských úradov